આવા સંજોગોમાં મુસાફરો સાથે સલૂકાઈપૂર્વક કઈ રીતે વર્તવું એની તાલીમ ટીસી તેમ જ ટિકિટ વેન્ડિંગ સ્ટાફને આપવામાં આવશે. મુંબઈમાં પ્રથમ વખત આવો પ્રયોગ હાથ ધરવામાં આવશે. અગાઉ દિલ્હીમાં આવો પ્રયોગ કરવામાં આવ્યો હતો. ઉપનગરી રેલપ્રવાસી સંઘના મધુ કોટિયને કહ્યું હતું કે ‘ઘણાં સ્ટેશનોએ લાંબી લાઇનો છતાંય કર્મચારીઓની અછત છે. વળી એટીવીએમ તથા સીવીએમ પણ સરખી રીતે કાર્યરત નથી. પરિણામે મુસાફરો તથા રેલવે-કર્મચારીઓ વચ્ચે તણખા ઝરે છે. જે પ્રવાસીઓ ટૂંકા અંતરનો પ્રવાસ કરવા માગતા હોય તેમના માટે અલગ કાઉન્ટર રાખવું જોઈએ, કારણ કે મુખ્યત્વે તેઓ જ રેલવે-કર્મચારીઓ સાથે વાદવિવાદમાં ઊતરતા હોય છે.’